
ITALIJA
AMALFI OBALA - SALERNO - NAPULJ
sa fakultativnim obilascima: AMALFI - ATRANI - SORENTO - KAPRI - POZITANO - POMPEJI
22.06 - 01.07.2027. 10 DANA/ 7 NOĆENJA
Program putovanja:
1. DAN, 22.06. UTORAK: NOVI SAD - HRVATSKA - SLOVENIJA
Polazak iz Novog Sada u podnevnim satima sa stajališta turističkih autobusa. Putovanje preko Hrvatske i Slovenije do Italije uz pauze po potrebi grupe, kao i zbog graničnih procedura. Noćna vožnja. 
2. DAN, 23.06. SREDA: ITALIJA - SALERNO
Prepodnevni dolazak u Salerno, drugi grad po veličini i značaju u regiji Kampanija (Campania) i veoma važan centar na jugu Italije. Po dolasku sledi kraći obilazak starog grada: Divno šetalište uz Tirensko more, Katedrala i glavna pešačka ulica zaokupiće vašu pažnju. Kraće slobodno vreme. Smeštaj u hotel. Slobodno popodne za aktivnosti na plaži i individualne aktivnosti. Noćenje.
3. DAN 24.06. ČETVRTAK: SALERNO - AMALFI - ATRANI - SALERNO
Doručak. Slobodan dan u Salernu ili celodnevni fakultativni izlet „Amalfi“. Polazak do pristaništa pa odatle turističkim brodom do Amalfija. Dolaskom u Amalfi (Amalfi) sledi kraći obilazak nekadašnje pomorske sile po kome je cela obala dobila ime, a čitava regija dobila je na značaju posebno između dva svetska rata, opsadom britanskih turista. Gradić je pod zaštitom UNESCO-a, sa uskim ulicama i biserima arhitekture. Šetnja do katedrale svetog Andreja s upečatljivim stepeništem i dekorativnom fasadom. Slobodno vreme za aktivnosti na plaži i ručak. Posebno preporučujemo kratku šetnju do susednog živopisnog mesta Atrani (Atrani) koje ima divnu malu plažu i prelepe staze uz more. Takođe je moguće posetiti Ravelo (Ravello) prelepo mesto na uzvišenju iznad Amalfija, poznato po letnjem muzičkom festivalu i čarobnim viliama Cimbrone i Rufolo. U kasnim popodnevnim satima povratak brodom u Salerno i u hotel. Noćenje.
4. DAN 25.06. PETAK: SALERNO - SORENTO - KAPRI - SALERNO
Doručak. Slobodan dan u Salernu ili celodnevni fakultativni izlet „Napuljski zaliv“ do Sorenta i ostrva Kapri. Vožnja autobusom panoramskim putem uz more. Sorento (Sorrento) danas predstavlja jedno od najpoznatijih letovališta Italije. Smešten je na visokim liticama, opevan u mnogim pesmama, grad romantike, mora i sunca, predivnih uskih ulica... Pešačko razgledanje grada: trg Taso, ulica Corso Italia, Vila Komunale park i vidikovac… Silazak na pistanište i polazak na Kapri (Capri). Do ostrva se putuje hidrogliserom. Kapri je jedno od najlepših i najčuvenijih ostrva Italije. Zbog svoje atraktivnosti danas je mondensko letovalište, gde uživaju sva čula. Ostrvo je prepoznatljivo po obilju prelepih mirisa, poznato je još od antičkih vremena, gde su Rimski carevi imali svoje vile, zbog izuzetno prijatne klime. Po dolasku slede objašnjenja vodiča o sadržajima na ostrvu i asistencija za uspon do centralnog trga Kaprija gde su restorani,  suveniri, parfimerije, mnogobrojni vidikovci… Slobodno vreme za kafiće, ručak, prodavnice, butike, ali pre svega za aktivnosti na gradskoj plaži… Kasno popodne povratak brodom u Sorento. Slobodno vreme za samostalne aktivnosti, suvenire, kupovinu, večeru i uživanje na terasi sa pogledom na Napuljski zaliv. Povratak u hotel. Noćenje.
5. DAN 26.06. SUBOTA: SALERNO 
Doručak. Slobodan dan u Salernu za odmor i aktivnosti na plaži. Noćenje.
6. DAN 27.06. NEDELJA: SALERNO - POMPEJI - VJETRI SUL MARE - SALERNO
Doručak. Slobodan dan u Salernu ili poludnevni fakultativni izlet „Pompeji i Vjetri sul Mare“. Pompeji (Pompei), čuveni arheološki lokalitet je nekadašnji velelepni antički grad sa tradicijom od Grka do Rimljana. Čitav grad kao i nekoliko susednih je potpuno uništen u erupciji koja se dogodila 79. godine. Zahvaljujući vulkanskom materijalu koji je, gotovo trenutno, prekrio čitav grad posetioci danas imaju priliku da vide odlično očuvane objekte. Tek u XVIII veku kreću arheološka iskopavanja, koja traju do danas. Uz stručnog vodiča vratićete se slikom i pričama u vreme najvećeg uspona Rimske imperije i svedočiti kako je funkcionisao život u prvom veku nove ere. Nakon obilaska sledi slobodno vreme za suvenire i samostalne aktivnosti. Izlet dalje vodi na sam početak Amalfi obale u Vjetri sul Mare (Vietri sul Mare), regionalnu prestonicu keramike. Nakon obilaska starog grada i vidikovaca, kraće slobodno vreme za suvernire, sladoled i piće. Povratak u hotel. Slobodno popodne za aktivnosti na plaži. Noćenje.  
7. DAN 28.06 PONEDELJAK: SALERNO - POZITANO - MINORI - SALERNO
Doručak. Slobodan dan u Salernu ili celodnevni fakultativni izlet „Pozitano i Staza limuna“. Polazak do pristaništa pa odatle brodom do najlepšeg dela Amalfi obale. Izuzetni predeli, lepota malih naselja i boja mora upotpunjuju čitav doživljaj. Pozitano (Positano) je božanstveno mesto poznato po raznobijnim fasadama kaskadno postavljenih kuća koje se strmo spuštaju ka obali mora. Nekada malo ribarsko mesto, danas je mondensko odmaralište. Slobodno vreme za aktivnosti na plaži i ručak. Nastavak izleta brodom do divnog mesta Minori (Minori) koga zovu Grad ukusa, a koje predstavlja pravu oazu mira sa divnom plažom i na popisu je UNESCO-a. Odatle do susednog mesta Majori (Maiori) je kratko rastojanje magistralom uz more. Ta mesta su takođe povezana čuvenom krivudavom Stazom limuna koja vodi preko brda i sa koje se pruža neverovatan pogled na more, Minore, Majore i veliki deo Amalfi obale. Slobodno vreme za plažu ili razgledanje. Povratak brodom u Salerno. Povratak u hotel. Noćenje.    
8. DAN 29.06. UTORAK: SALERNO 
Doručak. Slobodan dan u Salernu za odmor i aktivnosti na plaži. Noćenje.
9. DAN 30.06, SREDA: SALERNO - NAPULJ - ITALIJA
Doručak. Napuštanje hotela. Oko podneva dolazak u Napulj (Napoli), najveći grad južne Italije i sedište regije Kampanja. Po dolasku sledi panoramski obilazak: stadion San Paolo (Diego Armando Maradona), gradski park, akvarijum, kastel Uovo, srednjovekovni zamak Nuovo, gradska luka. Zatim sledi pešački obilazak: Kraljevska palata, Pasaž Umberto I, Glavni gradski trg, trgovačka ulica Toledo, Španski kvart... Slobodno vreme za mnogobrojne picerije i druge restorane, muzeje i galerije, crkve i manastire, vidikovce… Ukupno vreme boravka u Napulju je 9 sati. Polazak u večernjim satima. Putovanje preko Italije. Noćna vožnja.
10. DAN 01.07. ČETVRTAK: ITALIJA - SLOVENIJA - HRVATSKA - SRBIJA
Nastavak putovanja preko Italije do Slovenije i dalje preko Hrvatske do Srbije, uz pauze po potrebi, kao i zbog graničnih procedura. Dolazak na mesto polaska u Novi Sad u popodnevnim satima. KRAJ USLUGA.

CENA ARANŽMANA : 639 € 


[bookmark: _Hlk24548069]CENA ARANŽMANA OBUHVATA:
· prevoz autobusom turističke klase na relacijama navedenim u programu (klima, A-V oprema)
· 7 noćenja sa doručkom (kontinentalni švedski sto) u hotelu sa 4* u Salernu u 1/2 i 1/2+1 sobama
· obilaske prema programu putovanja: Salerno i Napulj
· usluge licenciranog pratioca grupe
· troškove organizacije aranžmana

CENA ARANŽMANA NE OBUHVATA:
· obavezno putno osiguranje koje je moguće uplatiti u agenciji po uslovima osiguravajuće kuće
· doplata za transfer iz Sente i okolnih mesta je 10 € po osobi (minimum za realizaciju je 20 osoba)
· hotelska taksa (podložno je promenama): Salerno 5 € (dnevno), deca do 12 godina ne plaćaju takse
· ulaznice i fakultativne sadržaje (deca do 18 godina ostvaruju popuste na izlete):  
- “Amalfi”: Amalfi - 50 € (deca 40 €)
- “Napuljski zaliv” - Sorento i Kapri - 80 € (deca 70 €)
- “Pompeji i Vjetri sul Mare” - 60 € (deca 40 €)
- “Pozitano i staza limuna: Pozitano i Minori - 60 € (deca 50 €)
NAPOMENA: Paket svih izleta je 200 € (deca 160 €)
· ostale nepomenute sadržaje u programu
Način plaćanja:
Cena je iskazana u EUR ( € ), plaćanje je u dinarskoj protivvrednosti o srednjem kursu NBS na dan uplate.
Plaćanje u mesečnim ratama do 15-og u mesecu. Rok za isplatu aranžmana 05.06.2027.

Uplatu izvršiti na tekući račun: 265-2030310001132-54 (Raiffeisen bank) 
Primalac: Art of Travel agency, Novi Sad
Svrha uplate: rata za putovanje
Poziv na broj: broj ugovora

DOPLATE I POPUSTI:
Doplate: 1/1 soba 200 €
Doplata: za dodatno sedište 110 €
Popusti: deca 2-12 godina - 10 % popusta na cenu aranžmana u pratnji dve odrasle osobe u zajedničkom smeštaju
Sopstveni prevoz: nema mogućnosti za umanjenje cene

SMEŠTAJ: hotel Mediterranea 4* - Salerno. Smešten na obali mora. Svaka soba ima TWC, klima uređaj, WIFI, minibar, fen za kosu, sef. Doručak - kontinentalni švedski sto. Hotel je povezan direktnom linijom sa istorijskim delom grada. Ispred hotela je plaža podeljena na sekcije sa naplatom ležaljki i suncobrana kao i bazeni različitih veličina. Tu se takođe nalazi i mala sekcija plaže bez naplate, dok je velika gradska plaža Salerna udaljena 600 m od hotela i ona je u potpunosti bez naplate. U blizini hotela se nalazi veliki, odlično snabdeveni supermarket Conad koji radi svakodnevno od 08.00 do 21.00, kao i nekoliko restorana i mini tržni centar.  

Napomene:
· Putnik je dužan da prilikom potpisivanja ugovora dostavi organizatoru putovanja sve tražene podatke (ime prezime, adresa stanovanja, kontakt telefon, JMBG, broj pasoša)
· Za putnike koji poseduju crveni biometrijski pasoš Republike Srbije, za ulazak u EU pasoš treba da važi minimum 3 meseca od dana povratka sa putovanja.
· Organizator putovanja nije ovlašćen i ne ceni valjanost putnih i drugih isprava. 
· Putnici koji nisu državljani Srbije u obavezi su da se sami upoznaju sa viznim režimom zemlje u koju putuju. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju i kroz koje prolaze. Agencija ne snosi odgovornost u slučaju da pogranične vlasti onemoguće putniku ulaz na teritoriju EU. 
· Od 12.10.2025. na ulazu u EU primenjuje se sistem EES (Entry/Exit System) za putnike sa srpskim pasošem, koji podrazumeva skeniranje pasoša, uzimanje otiska prstiju i fotografiju lica. Zbog toga se može produžiti vreme zadržavanja na granici. Na putnike sa EU dokumentima EES sistem se ne primenjuje. 
· Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja.
· Maloletni putnici ispod 16 godina prilikom putovanja moraju imati overenu saglasnost oba roditelja kod notara, za putovanje u inostranstvo.
· Zaustavljanje radi usputnih odmora predviđeno je na svakih 3,5 do 4h vožnje na usputnim stajalištima, u zavisnosti od raspoloživosti kapaciteta stajališta i uslova na putu.
· Mole se putnici da vode računa o svojim putnim ispravama, novcu i stvarima u toku trajanja aranžmana. Ostavljanje vrednih stvari u autobusu i u hotelskim sobama nije preporučljivo, jer ni prevoznik ni hotel ne odgovaraju za iste! U slučaju obijanja autobusa, putnik može zatražiti nadoknadu štete samo za svoje osigurane stvari kod ovlašćenih osiguravajućih kuća. Organizator putovanja ne može odgovarati niti se organizatoru putovanja pišu prigovori u slučaju ovih nepredviđenih okolnosti.
· Napominjemo da je putovanje grupno i tome je sve podređeno. Prema tome, potrebno je jasno sagledavanje situacije da su u vozilu, muzika i filmovi koji se puštaju neutralni po svom sadržaju. Temperatura u vozilu ne može se individualno za svako sedište podešavati i imajte u vidu da ono što je za nekoga toplo, za drugog je hladno i sl. 
· Prostor za prtljag u autobusu je ograničen i predviđena količina prtljaga po putniku je jedan srednji kofer do 23 kg i jedan komad ručnog prtljaga do 8 kg.
· Upozoravaju se putnici da zbog poštovanja satnica predviđenih programom putovanja, ne postoji mogućnost zadržavanja autobusa na graničnom prelazu radi regulisanja povraćaja sredstava po osnovu “tax free” pa vas molimo da to imate u vidu.
· Organizator putovanja zadržava pravo promene programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta predviđenog za obilazak...).
· Organizator putovanja i izleta na putovanju zadržava pravo izmene termina i uslova izvođenja fakultativnih izleta predviđenih programom kao i redosleda razgledanja usled objektivnih okolnosti. Molimo da uzmete u obzir da postoji mogućnost da usled državnih ili verskih praznika na određenoj destinaciji neki od lokaliteta ili tržnih centara, prodavnica, restorana, muzeja... ne rade.
· Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilazaka, termina polazaka, vremena dolaska i daljeg rasporeda u aranžmanu).
· Putnicima koji imaju za cilj posete muzejima i galerijama, preporučujemo da na internetu provere radno vreme istih i da željene posete usklade sa slobodnim vremenom na putovanju.
· Oznaka kategorije hotela u programu je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne.
· U smeštajne objekte se ulazi prvog dana boravka od 15:00h (nekada postoji mogućnost ranijeg ulaska), a napuštaju se poslednjeg dana boravka najkasnije do 09:00h. Svaki hotel ima restoran. Svaka soba ima tuš / WC. Smeštaj iz ove ponude registrovan je, pregledan i standardizovan od strane Nacionalne turističke asocijacije zemlje u kojoj se nalazi. Organizator putovanja u slučaju ne objavljivanja tačnog imena hotela, obavezuje se da ime postavi najkasnije 7 dana pre polaska na put. U slučaju promene hotela, organizator je dužan o tome obavestiti sve putnike, a zamenjen hotel mora u svemu odgovarati standardima hotela datog u opisu programa.
· Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost, jer to isključivo zavisi od smeštajnih objekata. Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, mini-bar, TV, klima uređaj, fen za kosu, internet...). 
· Organizator putovanja ne može da utiče na razmeštaj po sobama jer to isključivo zavisi od recepcije smeštajnog objekta.
· Sva vremena u programima putovanja su data po lokalnom vremenu zemlje u kojoj se boravi.
· [bookmark: _Hlk124805142]Za sve informacije date usmenim, telefonskim ili elektronskim putem agencija ne snosi odgovornost. Validan je samo pisani program putovanja. 
OBAVEŠTENJE O NAČINU I MESTU PRIJEMU REKLAMACIJA
· Putnik je dužan da organizatora, lokalnog predstavnika organizatora ili lokalnu agenciju na koju je organizator uputio potrošača za slučaj potrebe pružanja određene pomoći, u pisanoj formi, na papiru ili na drugi odgovarajući način, obavesti o nedostacima izvršenih usluga, najkasnije u roku od mesec dana od dana utvrđivanja nedostatka. Putnik može da izjavi reklamaciju usmeno na mestu koje je određeno za prijem reklamacija, telefonom, pisanim putem, elektronskim putem, uz dostavu ugovora o prodatom aranžmanu. Organizator je dužan da potrošaču izda pisanu potvrdu ili elektronskim putem potvrdi prijem reklamacije, a najkasnije u roku od osam dana od dana prijema reklamacije, pisanim ili elektronskim putem odgovori potrošaču na izjavljenu reklamaciju.
· Mesto određeno za prijem reklamacija: ART OF TRAVEL agency, Novi Sad, Kralja Aleksandra 12
· mail: artoftravelns@gmail.com, +381 63526333. Osoba ovlašćena za prijem reklamacija je Dragan Ponjević.
· Uz ovaj program važe Opšti uslovi putovanja organizatora putovanja Art of Travel agency, koji su sastavni deo objavljenog pisanog programa putovanja
· ART OF TRAVEL agency poseduje Licencu OTP br. 4/2023 uz Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV OSIGURANJE" ADO Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000065443 izdatu 01.10.2025. godine ugovorenu sa osiguravajućom kućom "TRIGLAV OSIGURANJE" ADO Beograd.
· Aranžman je rađen na bazi minimum 45 plativih putnika po autobusu. Ukoliko se prijavi manji broj putnika agencija zadržava pravo korekcije cene po OUP. 

Program Amalfi obala br: 28/2026 od 07.08.2026.
 
MOLIMO VAS DA SE PRE ZAKLJUČENJA UGOVORA O PUTOVANJU UPOZNATE SA PROGRAMOM PUTOVANJA I POSEBNIM NAPOMENAMA KOJE SU SASTAVNI DEO PROGRAMA PUTOVANJA, KAO I SA OPŠTIM USLOVIMA PUTOVANJA  
ART OF TRAVEL agency

		Program Amalfi obala br 28/2026 od 07.08.2026.

